40 זה ה-30 החדש - וואלה! אופנה
נאוה סילוורה יום שני, 26 באפריל 2010, 10:16
קתרין זיטה ג'ונס במגזין אלור, מאי 2010 (צילום: סריקה)
קתרין זיטה ג'ונס המככבת בימים אלו במחזה 'מוזיקת לילה זעירה' בברודווי, מופיעה בגיליון מאי של מגזין Allure המוקדש לנושא העירום, בסדרת צילומים נועזת. אולי חיים במשך מספר שנים באי הסוב-טרופי ברמודה, הם אלה שהפכו את ג'ונס למשוחררת, ובכל אופן נראה לפי הצילומים שאין לה שום בעיה עם עירום. זיטה ג'ונס, אם לשניים אשר חצתה את גיל 40, נראית בתמונות של צלם האופנה מייקל תומפסון, מלאת בטחון כשהיא שרועה על מיטה בוהקת או עומדת בסנדלי עקב מול מראה בחדר אמבטיה.
ייתכן שמדובר באיתות למפיקי הוליווד שאומר: אולי חציתי את גיל 40 אבל כמו שאתם יכולים לראות, אני סקסית, פוטוגנית וזמינה לתפקידי מאהבת. או שמא זהו מאמץ להשבת תשומת לבו של הבעל מייקל דאגלס שהיה עסוק בשבועות אחרונים בניסיונות נואשים להשאיר את בנו מנישואיו הראשונים מחוץ לכלא (לא עזר לו. קמרון דאגלס, 31, נדון השבוע ל- 5 שנות מאסר על סחר בסמים). מה שבטוח, זיטה ג'ונס מחזקת החודש את התפיסה שארבעים הוא השלושים החדש, ועל הדרך גם את ההשערה שנישואיה של אישה לגבר המבוגר ממנה ב-25 שנים אשר ימיו כסמל מין מאחוריו, גורמים לה באיזשהו מקום להישאר צעירה לנצח.
קתרין זיטה ג'ונס לעל שער מגזין אלור, חודש מאי 2010 (צילום: סריקה)